1. Kako ste bili zadovoljni z izmenjavo in zakaj?

Z izmenjavo sem bila zelo zadovoljna. Navdušena sem predvsem nad predmeti, ki sem jih opravljala, saj so bili zelo zanimivi.

1. Ste imeli redna predavanja v angleščini ali samo občasne konzultacije?

Imeli smo redna predavanja v angleščini.

1. Kako bi ocenili kakovost študija?

Študij je lažji kot na FSD-ju, vendar so predmeti izjemno zanimivi in zelo raznoliki.

1. Kakšni so bili profesorji?

Profesorji so bili zanimivi, prihajali so z vsega sveta (Tanzanija, USA, Danska, VB, Malta itd.). Imeli smo tudi nekaj gostov, ki delujejo na terenu in so nam zaupali veliko koristnih izkušenj iz prve roke.

1. Bi kateri predmet/profesorja posebej pohvalili/skritizirali?

Predmeti so mi bili načeloma zelo všeč, razen dveh, in sicer: Media literacy and media education in the field of youth work in pa Health care in Tansania. Predvsem zaradi nivoja znanja, ki sta ga profesorja podajala. Zdi se mi, da bi bil lahko višji in bi od predmetov lahko odnesli veliko več znanja, saj sta v osnovi zelo zanimiva. Pohvalila bi predvsem predmet Social work in Germany, saj smo opravili veliko obiskov pri različnih organizacijah, hkrati pa smo dobili tudi veliko teorije o samem socialnem delu v Nemčiji. Všeč sta mi bila pa tudi predmeta Working close to the edge, saj smo govorili o konfliktih ter o preprečevanju izgorelosti pri socialnih delavcih, ter predmet Working with traumatized refugees, saj sta nam predavala doktorja psihologije, ki že veliko let delata z begunci na Malti. Govorila sta o svojih lastnih izkušnjah in nam res celostno predstavila psihološki vidik in travme, ki jih doživljajo begunci.

1. Kakšni so življenjski stroški v primerjavi s temi v Sloveniji?

Življenjski stroški so bili večji, saj so najemnine za stanovanje dražje. Hrana stane isto kot pri nas, hrana in pijača v restavracijah/barih pa je občutno dražja kot pri nas (študentskih bonov ni). Dobro pa se mi je zdelo, da nismo imeli stroškov z vozovnicami za vlak, tramvaj itd, saj jih študentom plača država.

1. Koliko je treba imeti za namestitev?

Cene nastanitev se gibljejo od 350 € navzgor. Študentski domovi so cenejši od zasebnih stanovanj. Cena je odvisna tudi od bližine centra.

1. Ste bivali v študentskem naselju ali zasebnem stanovanju?

V zasebnem stanovanju.

1. Je ustanova velika?

Ustanova je majhna, število študentov je primerljivo s številom študentov na FSD-ju.

1. Sprejme veliko tujih študentov?

Ne, bilo nas je samo 8 (5 Špank, 1 Italijanka, 1 Švedinja in jaz). To je ne trenutke povzročalo probleme, saj sva s Švedinjo velikokrat ostali sami. Druge punce so imele zelo slab nivo angleščine in je bila komunikacija z njimi zato zelo težavna.

1. Kakšne so možnosti za druženje z domačimi in tujimi študenti?

Za druženje z domačimi študenti je dobro poskrbljeno, pri vseh predmetih smo bili Erasmus študenti pomešani z njimi. Prav tako je Erasmus koordinatorka temu dajala velik pomen in nas je pri enem predmetu razporedila v skupine, kjer smo bili prisiljeni sodelovati z domačimi študenti. Mislim, da sem na tem Erasmusu sklenila več prijateljstev z domačimi študenti kot pa z Erasmovci.

1. Kakšno je mesto?

Mesto je zelo lepo, ima veliko kulturne in naravne dediščine, ki si jih študentje lahko ogledajo. Mesto je sicer veliko, vendar je povezava med deli mesta zelo dobra (avtobusi, tramvaji, vlaki, podzemna železnica).

1. Kako je bilo poskrbljeno za obšolske dejavnosti?

Erasmus pisarna ni poskrbela za obšolske dejavnosti. V mestu pa obstaja velika Erasmus organizacija, ki prireja dogodke, izlete, zabave in druženja, ki se jih lahko udeležijo študenti z vseh fakultet.

1. Kaj priporočate študentom, ki nameravajo iti na študij tja?

Študentom priporočam, naj se udeležijo obšolskih dejavnosti in naj čim več stopajo v stik z domačimi študenti, saj te zelo radi vstopajo v stik z Erasmus študenti. Prav tako morajo biti pripravljeni na majhno fakulteto z majhnim številom študentom in pa veliko najemnino za sobo.

E-mail: jana.bezek@gmail.com